MINUGUA

MINUGUA, formelt Misión de Verificación de las Nacionas Unidas en Guatemala eller United Nations Verification Mission in Guatemala, var en fredsbevarende FN-styrke opprettet 20. januar 1997 av FNs sikkerhetsråd ved resolusjon 1094.Security Council Resolution 1094 (1997), FNs arkiv. Styrken skulle verifisere at våpenhvilen mellom regjeringen i Guatemala og Unidad Revolucionaria Nacional Guatemalteca ble overholdt. Partene hadde utkjempet en borgerkrig. Styrken virket innenfor et videre sivil og humanitært mandat. Det militære oppdraget varte fra januar til mai 1997.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 255–356.

MINUGUA hadde en styrke på 132 militærobservatører støttet av en sanitetsenhet på 13.«Facts and Figures», United Nations, Department of Peacekeeping Operations. Argentina, Australia, Brasil, Canada, Ecuador, Norge, Russland, Singapore, Spania, Sverige, Tyskland, Ukraina, USA, Uruguay, Venezuela og Østerrike bidro med militært personell til operasjonen. Hovedkvarteret lå i Guatemala by.

Referanser

Eksterne lenker
 MINUGUA, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Guatemala